Projektas



**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO ROKIŠKIO RAJONO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2017 METŲ ATASKAITAI**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos visuomenės sveikatos priežiūros įstatymo 6 straipsnio 5 dalimi, Lietuvos Respublikos Vyriausybės 2008 m. birželio 18 d. nutarimu Nr. 606 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos“, Lietuvos Respublikos sveikatos apsaugos ministro 2015 m. kovo 2 d. įsakymu Nr. V-292 ,,Dėl savivaldybės vykdomų visuomenės sveikatos priežiūros funkcijų įgyvendinimo ataskaitos formos patvirtinimo“ pakeitimo, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybės vykdomų visuomenės sveikatos priežiūros funkcijų įgyvendinimo 2017 metų ataskaitai (pridedama).
2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vitalis Giedrikas

PRITARTA

Rokiškio rajono savivaldybės tarybos

2018 m. balandžio 27 d. Nr. TS-

ROKIŠKIO RAJONO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2017 METŲ ATASKAITA

I SKYRIUS

BENDRA INFORMACIJA APIE SAVIVALDYBĖS GYVENTOJŲ SVEIKATOS BŪKLĘ

Informacija apie savivaldybės gyventojų sveikatos būklę pateikiama Rokiškio rajono savivaldybės tarybos 2018 m. balandžio 27 d. sprendime Nr. TS-\_\_\_ „Dėl Rokiškio rajono savivaldybės 2016 m. visuomenės sveikatos stebėsenos ataskaitos patvirtinimo”.

**II SKYRIUS**

**ROKIŠKIO RAJONO SAVIVALDYBĖS VISUOMENĖS SVEIKATOS PRIEŽIŪROS FUNKCIJOMS VYKDYTI ĮTAKOS TURĖJUSIŲ VEIKSNIŲ APŽVALGA**

**PIRMASIS SKIRSNIS**

**VEIKSNIŲ APŽVALGA**

**1 lentelė. Išoriniai veiksniai, kurie 2017 m. turėjo įtakos Rokiškio rajono savivaldybės vykdytai visuomenės sveikatos priežiūros veiklai.**

|  |  |  |  |
| --- | --- | --- | --- |
| **Eil. Nr.** | **Išoriniai veiksniai** | **Išorės veiksnių poveikio rezultatas savivaldybės vykdomai visuomenės sveikatos priežiūros veiklai** | **Pasiūlymai (Lietuvos Respublikos sveikatos apsaugos ministerijai, Rokiškio rajono savivaldybės tarybai)** |
| 1. | Visuomenės sveikatos priežiūra – valstybės perduota funkcija (savivaldybėms) | Tolygesnis ir aiškesnis finansavimas bei savalaikis veiklos planavimas. Pagerintas visuomenės sveikatos priežiūros paslaugų prieinamumas ir kokybė. | Visuomenės sveikatos priežiūros paslaugų prieinamumo didėjimas – biuras yra arčiausiai bendruomenių ir jų narių, todėl yra galimybė teikti paslaugas visoms amžiaus ir tikslinėms grupėms. |
| 2. | Nereglamentuota visuomenės sveikatos priežiūros paslaugų kokybės vertinimo sistema | Nėra unifikuotų visuomenės sveikatos paslaugų vertinimo kriterijų, vieningos gerosios ir (ar) blogosios patirties dalijimosi sistemos, siekiant sumažinti neefektyvias veiklas. | Parengti visuomenės sveikatos priežiūros teikiamų paslaugų kokybinius ir kiekybinius vertinimo rodiklius ir jų stebėsenos bei vertinimo sistemą |
| 3. | Nepakankamas kitų sektorių indėlis į visuomenės sveikatos priežiūrą | Nesuderinti valstybinių įstaigų veiksmai. | Siūloma rengti konkrečias tarpžinybinio bendradarbiavimo visuomenės sveikatos srityje programas ir priemones |
| 4. | Nepakankamas valstybės dėmesys sveikatos ugdymui mokyklose | Bendrojo ugdymo procese į mokymo programas nėra įtraukta privalomų sveikatinimo pamokų | Švietimo ir mokslo ministerijai į mokinių mokymo programą įtraukti visuomenės sveikatos mokymą |
| 5. | Nepakankamas sveikatos priežiūros paslaugų prieinamumas mokyklose | Dideli mokyklų ir ikimokyklinių ugdymo įstaigose visuomenės sveikatos priežiūros specialisto 1 etatui priskirtų mokinių normatyvai. | Siūloma mažinti sveikatos priežiūros specialistų normatyvą |
| 6. | Visuomenės sveikatos priežiūros specialistų finansavimo trūkumas | Nenustatyti realūs mokinių/vaikų normatyvai visuomenės sveikatos specialisto vienam etatui – specialistai dirbdami 1 etato darbo krūviu turi aptarnauti po 2–3 ugdymo įstaigas per savaitę | Siūloma mažinti mokinių / vaikų normatyvai visuomenės sveikatos priežiūros specialistui vienam etatui |
| 7. | Nei vienas visuomenės sveikatos priežiūros specialistas ikimokyklinio ugdymo įstaigoje neturi 1 etato | 2016 m. specialistai dirbo vienoje ikimokyklinio ugdymo įstaigoje – 0,2 etato | Siūloma mažinti mokinių / vaikų normatyvus 1 specialistui, nustatant 200 vaikų etatui. |
| 8. | Žmogiškieji ištekliai | Nemotyvuojantis (mažas) darbo užmokestis lemia darbuotojų kaitą, specialistų trūkumą. Sunku pritraukti jaunus, aukštąjį visuomenės sveikatos išsilavinimą įgijusius specialistus. |  |

**2 lentelė. Vidiniai veiksniai, kurie turėjo įtakos Rokiškio rajono savivaldybės vykdytai visuomenės sveikatos priežiūrai.**

|  |  |  |  |
| --- | --- | --- | --- |
| **Eil. Nr.** | **Vidiniai veiksniai** | **Išorės veiksnių poveikio rezultatas savivaldybės vykdomai visuomenės sveikatos priežiūros veiklai** | **Pasiūlymai (Lietuvos Respublikos sveikatos apsaugos ministerijai, Rokiškio rajono savivaldybės tarybai)** |
| 1. | Nepakankamas visuomenės sveikatos svarbos suvokimas bendruomenėje | Nepakankamai suvokiama visuomenės sveikatos svarba. Nepakankama gyventojų atsakomybės už savo sveikatą | Didinti savivaldybės bendruomenių narių įtraukimą į sveikatinimo veiklą |
| 2. | Tarpžinybinio ir tarpsektorinio bendradarbiavimo didėjimas | Darbas įvairiose darbo grupėse ir komisijose didina visuomenės sveikatos priežiūros svarbą, ugdo komunikabilumą | Organizuoti daugiau susirinkimų, konferencijų, diskusijų, kuriose dalyvaus savivaldybės administracijos atstovai ir savivaldybės įstaigų vadovai |
| 3. | Žmogiškųjų išteklių trūkumas | Dideli ugdymo įstaigose visuomenės sveikatos priežiūros specialistų priskirtų mokinių normatyvai 1 etatui | Siūloma mažinti mokinių/ vaikų normatyvus 1 specialistui, nustatant 200 vaikų etatui |
| 4. | Aktyvi visuomenės sveikatos biuro veikla | Sėkmingai ugdomi sveiko gyvenimo būdo ir fizinio aktyvumo įpročiai pagal atskiras amžiaus grupes. Gerėja gyventojų informuotumas visuomenės sveikatos klausimais, didėja profilaktiškai pasitikrinančių mokinių skaičius. Organizuojamuose sveikatingumo renginiuose didėja dalyvių skaičius.  Atliekamas mokyklų sveikatos priežiūros veiklos sistemingas koordinavimas ir organizavimas |  |
| 5. | Biuras turi licenciją visuomenės sveikatos priežiūros veiklai vykdyti. | Organizuojami Privalomieji pirmos pagalbos mokymai rajono gyventojams |  |
| 6. | Rokiškio rajono švietimo įstaigų (išskyrus darželius) aprūpinimas kompiuterine ir programine įranga | **Higienos instituto projektas „Vaikų sveikatos stebėsenos informacinės sistemos, skirtos sistemingam vaikų sveikatos būklės stebėjimui ir kryptingam sveikatos politikos formavimui, sukūrimas ir įgyvendinimas“ – NOR-LT11-SAM-01-TF-01-001.**Tikslas: sukurti ir įdiegti bendrą Lietuvoje vaikų sveikatos stebėsenos informacinę sistemą, skirtą sistemingam vaikų sveikatos būklės stebėjimui ir kryptingam sveikatos politikos formavimui | Rokiškio rajono savivaldybės švietimo įstaigos pagal panaudos sutartį aprūpintos 16 kompiuterių. |

**ANTRASIS SKIRSNIS**

**INFORMACIJA APIE VISUOMENĖS SVEIKATOS PRIEŽIŪROS FUNKCIJAS SAVIVALDYBĖJE VYKDANČIAS ĮSTAIGAS IR SPECIALISTUS**

Rokiškio rajono savivaldybės visuomenės sveikatos biuras (toliau – Biuras), įmonės kodas 301817855 – Rokiškio rajono savivaldybės tarybos 2008 m. balandžio 18 d. sprendimu Nr. TS-4.70 įsteigta biudžetinė įstaiga. Juridinių asmenų registre įregistruota 2008 m. liepos 29 d.

Pagrindinės biuro veiklos sritys: visuomenės sveikatos stiprinimas ir stebėsena ir mokinių / vaikų visuomenės sveikatos priežiūra Rokiškio rajono savivaldybės ikimokyklinio ugdymo, bendrojo ugdymo mokyklose ir profesinio mokymo įstaigoje. Biure įdarbinti visuomenės sveikatos stiprinimo, visuomenės sveikatos priežiūros specialistė atliekanti vaikų ir jaunimo priežiūros funkcijas, visuomenės sveikatos stebėsenos ir visuomenės sveikatos priežiūros specialistai dirbantys mokyklose ir ikimokyklinėse įstaigose.

Biure Rokiškio rajono savivaldybės tarybos 2017 m. lapkričio 30 d. sprendimu Nr. TS-195 „Dėl didžiausio leistino darbuotojų skaičiaus patvirtinimo Rokiškio rajono savivaldybės biudžetinėse įstaigose” patvirtinta 21,25 etatų, iš jų Rokiškio rajono savivaldybėje yra 9,75 etatai, kiti etatai išlaikomi iš spec. programos lėšų.

**3 lentelė. Rokiškio rajono savivaldybės visuomenės sveikatos biuro specialistai.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Savivaldybės visuomenės sveikatos biuro specialistai** | **Patvirtintų pareigybių skaičius** | **Užimtų pareigybių skaičius** | **Fizinių asmenų pagal amžiaus grupes skaičius** | | | |
| **Iki 44 metų amžiaus** | **45**–**54 metų amžiaus** | **Daugiau nei 54 metų amžiaus** | **Iš viso** |
| **1** | **2** | **3** | **4** | **5** | **6** | **7** | **8** |
| **1.** | **Valstybines (valstybės perduotas savivaldybėms) visuomenės sveikatos priežiūros funkcijas vykdantys specialistai\*:** | **9,75** | **9,75** | **3** | **4** | **6** | **13** |
| 1.1. | Visuomenės sveikatos priežiūros specialistas, vykdantis visuomenės sveikatos priežiūrą ikimokyklinio ugdymo, bendrojo ugdymo mokyklose ir profesinio mokymo įstaigose mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas; | 6,25 | 6,25 | 1 | 2 | 7 | 10 |
| 1.2. | Vaikų ir jaunimo sveikatos priežiūros specialistas; | 1 | 1 | 0 | 1 | 0 | 1 |
| 1.3. | Visuomenės sveikatos stiprinimo specialistas; | 1 | 1 | 0 | 1 | 0 | 1 |
| 1.4. | Visuomenės sveikatos stebėsenos specialistas. | 0,5 | 0,5 | 1 | 0 | 0 | 1 |
| **2.** | **Savarankiškąsias visuomenės sveikatos priežiūros funkcijas vykdantys specialistai** | 1 | 1 | 1 | **0** | **0** | **1** |

**\***Pateikiami duomenys apie visuomenės sveikatos priežiūros funkcijas vykdančius visuomenės sveikatos priežiūros specialistus konkrečioje savivaldybės teritorijoje.

**TREČIAS SKIRSNIS**

**2017 METŲ ROKIŠKIO RAJONO** **SAVIVALDYBĖS VISUOMENĖS SVEIKATOS PRIEŽIŪROS FUNKCIJŲ VYKDYMO TIKSLAI, UŽDAVINIAI BEI PRIEMONĖS**

*2 lentelė.**Savivaldybės visuomenės sveikatos priežiūros funkcijų vykdymo tikslai, uždaviniai bei priemonės (tūkst. Eur)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tikslo, uždavinio, priemonės kodas** | **Tikslo, uždavinio, priemonės pavadinimas** | **Finansavimo šaltiniai** | **Patvirtinti (patikslinti) 2017metų asignavimai** | | | | **Panaudoti 2017 metų asignavimai** | | | | | **Panaudojimo procentas** |
| **iš viso** | **iš jų** | | | | **iš viso** | **iš jų** | | |  |
| **išlaidoms** | | **turtui įsigyti** | | **išlaidoms** | | **turtui įsigyti** |
| **iš viso** | **iš jų darbo užmokesčiui** | **iš viso** | **iš jų darbo užmokesčiui** |
| **1** | **2** | **3** | **4** | **5** | **6** | **7** | | **8** | **9** | **10** | **11** | **12** |
|  | Tikslas: užtikrinti visuomenės sveikatos priežiūrą savivaldybėje | VB | 115,6 | 115,6 | 86,9 | 28,7 | | 115,6 | 115,6 | 86,9 | 28,7 | 100 |
|  | Uždavinys: |  |  |  |  |  | |  |  |  |  |  |
|  | Priemonė: visuomenės sveikatos stiprinimas ir stebėsena | VB | 52,0 | 52,0 | 36,0 | 16,0 | | 52,0 | 52,0 | 36,0 | 16,0 | 100 |
|  | Priemonė: mokinių sveikatos priežiūra | VB | 63,6 | 63,6 | 50,8 | 12,8 | | 63,3 | 63,3 | 50,8 | 12,8 | 100 |
|  | 1. Iš viso savivaldybės biudžetas | SB | 32,6 | 32,6 | 0 | 0 | | 20,0 | 20,0 | 0 | 0 | 82 |
|  | iš jo: |  |  |  |  |  | |  |  |  |  |  |
|  | 1.1. bendrojo finansavimo lėšos |
|  | 1.1.1. valstybės biudžeto specialioji tikslinė dotacija | VB | 115,6 | 115,6 | 86,9 | 28,7 | | 115,6 | 115,6 | 86,9 | 28,7 | 100 |
|  | 1.1.2. Visuomenės sveikatos rėmimo specialioji programa | SB | 32,6 | 32,6 | 0 | 0 | | 20,0 | 20,0 | 0 | 0 | 82 |
|  | 1.1.3. kitos savivaldybės biudžeto lėšos |  | 0 | 0 | 0 | 0 | |  | 0 | 0 | 0 | 0 |
|  | 1.2. Europos Sąjungos ir kitos tarptautinės finansinės paramos lėšos |  | 0 | 0 | 0 | 0 | |  | 0 | 0 | 0 | 0 |
|  | 2. Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos) |  | 0 | 0 | 0 | 0 | |  | 0 | 0 | 0 | 0 |
|  | **Iš viso (1+2)** |  | **148,2** | **148,2** | **86,9** | **28,7** | |  | 135,6 | 86,9 | 28,7 | **91** |

Paaiškinimai: 1. (*n*) – ataskaitiniai metai.

2. Skiltyje „Tikslo, uždavinio, priemonės kodas“ įrašomi programos tikslų, uždavinių ir priemonių kodai iš Savivaldybės strateginio veiklos plano.

3. Skiltyje „Tikslo, uždavinio, priemonės pavadinimas“ įrašomi programos tikslų, uždavinių ir priemonių pavadinimai iš Savivaldybės strateginio veiklos plano.

4. Nurodant asignavimus pagal šaltinius:

4.1. Eilutėje „1. Iš viso savivaldybės biudžetas“ nurodomi asignavimai iš savivaldybės biudžeto, t. y. įstatymu nustatyti asignavimai asignavimų valdytojui visuomenės sveikatos priežiūros funkcijoms vykdyti;

4.2. Eilutėse „1.1. bendrojo finansavimo lėšos“ ir „1.2. Europos Sąjungos ir kitos tarptautinės finansinės paramos lėšos“ lėšas nurodo Europos Sąjungos finansinę paramą administruojančios institucijosir naudojančios (techninės paramos lėšas) institucijos;

4.3. eilutėje „2. Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos)“ lėšas nurodo institucijos, kurios gauna lėšų iš paramą administruojančių institucijų arba tiesiogiai iš Europos Sąjungos institucijų vykdomiems projektams finansuoti (dėl kurių pasirašytos sutartys, priimti sprendimai dėl lėšų skyrimo) ir kitų teisėtai gautų lėšų.

5. Jeigu n-taisiais metais asignavimų panaudota mažiau ar daugiau, nei patvirtinta (patikslinta), nurodomos susidariusių skirtumų priežastys.

**KETVIRTASIS SKIRSNIS**

**BENDRADARBIAVIMAS VYKDANT VISUOMENĖS SVEIKATOS PRIEŽIŪROS VEIKLĄ ROKIŠKIO RAJONO SAVIVALDYBĖJE**

Rokiškio rajono savivaldybės socialinės paramos ir sveikatos skyrius administravo ir koordinavo neįgaliųjų reabilitacines programas, stengėsi tinkamai išnaudoti bendruomenėse socialinės rūpybos, slaugos paslaugų namuose ir lankomosios priežiūros išteklius.

UAB ,,Profilaktinė dezinfekcija“ ir Rokiškio socialinės paramos centras rūpinosi buitinių kenkėjų naikinimu socialinės rizikos šeimose ir užkrečiamų ligų prevencija (pedikulioze). Rokiškio rajono policijos komisariatas organizavo informacinio pobūdžio paskaitas skirtas smurto prevencijai, psichoaktyviųjų medžiagų prekyba ir nusikalstama veikla. Pedagoginė psichologinė tarnyba rengė pozityvios tėvystės mokymus, kurie naudingi formuojant pozityvias nuostatas į šeimą, tėvystės atsakomybę. Organizavo vaikų saviugdos užsiėmimus, skatino ugdyti vaikų bendravimo įgūdžius, suprasti kito jausmus, išgyvenimus ir pasijusti saugiu visuomenės nariu.

Rokiškio rajono švietimo įstaigos, visuomenės sveikatos biuras organizavo paskaitas - diskusijas apie psichoaktyvių medžiagų poveikį sveikatai, apie rūkymo žalą. Mokinių ir mokytojų tarpe populiarino žinias apie sveikatą, kuriant sveikatai palankią aplinką ir propaguojant aktyvų gyvenimo būdą. Rokiškio rajono neįgaliųjų draugija rūpinosi neįgaliųjų užimtumu, kuo daugiau įtraukti į aktyvią veiklą, skaitė paskaitas apie sveiko gyvenimo būdą, mankštos ir sporto naudą. Skatino bendradarbiavimą tarp rajono ir Aukštaitijos regiono neįgaliųjų. Neįgaliųjų sporto klubas „Olimpija“ organizavo ir pravedė sportines varžybas.

Specialiųjų poreikių turintiems vaikams vykdyti interaktyvūs užsiėmimai, suteiktos žinios apie tolimesnio mokymosi ir įsidarbinimo galimybes.

Kūno kultūros ir sporto centras, sporto klubas „Torris“ rūpinosi mokinių užimtumu vasaros metu. Vedė grupinius užsiėmimus, treniruotes, varžybas, pokalbius sveikos gyvensenos, alkoholio, tabako ir kitų psichoaktyviųjų medžiagų vartojimo prevencijos temomis. Organizuotos plaukimo pratybos ir grūdinimosi procedūros.

Vykdant alkoholio, tabako ir kitų psichoaktyvių medžiagų vartojimo prevenciją bei vaikų ir jaunimo sveikatos išsaugojimą ir gerinimą buvo bendruomenės nariams, tėvams išdalinti lankstinukai apie psichoaktyviųjų medžiagų poveikį sveikatai. Organizuotos stovyklos su policijos pareigūnais, užsiėmimai, mokymai psichoaktyvių medžiagų vartojimo prevencijai. Socialinės rizikos šeimoms vesti mokymai apie priklausomybių žalą, teiktos individualios konsultacijos apie galimus gydymo metodus. Obelių vaikų globos namų auklėtiniams buvo suorganizuota stovykla, kurioje buvo ugdomi vaikų gebėjimai, skatinantys atsispirti bei atsisakyti alkoholio ir kitų psichiką veikiančių medžiagų. Ekologų klubas „Medeina“ surengė Rokiškio rajono policijos komisariato paskaitas jaunimui temomis: „Jaunimo nusikalstamumas ir prevencija“. Taip pat organizavo protų mūšį skirtą AIDS dienai. Asociacija „Veiklus pilietis“ organizavo seminarą smurto prevencijos bei psichinės sveikatos stiprinimo tema mokyklų specialiesiems pedagogams, socialiniams pedagogams, klasių auklėtojams. Asociacija „Trinus“ vedė „Klasės palydėjimo seminarus“, kurių metu padėjo klasėje įsivardinti esančias problemas, konsultavo pedagogus, mokyklos bendruomenę.

Rokiškio rajono savivaldybės švietimo įstaigos, visuomenės sveikatos biuras, skatino jaunimą sportuoti, stiprinti ir saugoti savo sveikatą. Buvo organizuojamos įvairios sporto varžybos, prevencinės viktorinos žalingų įpročių ir sveikos gyvensenos temomis, rengti seminarai apie smurto ir patyčių prevenciją bei psichinės sveikatos stiprinimo tema mokyklų specialiesiems pedagogams, socialiniams pedagogams, klasių auklėtojams. Neformalaus švietimo pagalba buvo padedama atpažinti patyčias, smurtą, bei padėti saugiai suteikti pagalbą.

Biuras nuolat bendradarbiauja su Sveikatos mokymo ir ligų prevencijos centru, Higienos institutu, Narkotikų, tabako ir alkoholio kontrolės departamentas, VšĮ Rokiškio pirminės sveikatos priežiūros centru, visuomenės sveikatos biurais, švietimo įstaigomis, Rokiškio rajono savivaldybės administracijos švietimo, kultūros ir sporto, socialinės paramos skyriais, bendruomenėmis, NVO ir kitomis įstaigomis ir organizacijomis.

**III SKYRIUS**

**VALSTYBINIŲ (VALSTYBĖS PERDUOTŲ SAVIVALDYBĖMS) VISUOMENĖS SVEIKATOS PRIEŽIŪROS FUNKCIJŲ (VISUOMENĖS SVEIKATOS PRIEŽIŪRA SAVIVALDYBĖS TERITORIJOJE ESANČIOSE IKIMOKYKLINIO UGDYMO, BENDROJO UGDYMO IR PROFESINIO MOKYMO ĮSTAIGOSE UGDOMŲ MOKINIŲ PAGAL IKIMOKYKLINIO, PRIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS, VISUOMENĖS SVEIKATOS STIPRINIMAS, VISUOMENĖS SVEIKATOS STEBĖSENA) SAVIVALDYBĖJE VYKDYMĄ**

**PIRMASIS SKIRSNIS**

**VISUOMENĖS SVEIKATOS PRIEŽIŪRA SAVIVALDYBĖS TERITORIJOJE ESANČIOSE IKIMOKYKLINIO UGDYMO, BENDROJO UGDYMO IR PROFESINIO MOKYMO ĮSTAIGOSE UGDOMŲ MOKINIŲ PAGAL IKIMOKYKLINIO, PRIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS**

Rokiškio rajono savivaldybės 2017 m. metinė valstybinių (valstybės perduotų savivaldybėms) visuomenės sveikatos priežiūros funkcijų vykdymo vertinimo kriterijų, jų reikšmių ataskaita.

**4 lentelė. 2017 m. sveikatos ugdymo ir mokymo renginiai ir leidiniai.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Funkcija, veikla** |  | | | | | | |
| **Įvykdymas per 2017 m.** | | | | | | |
|  | Sveikatos ugdymo ir mokymo renginiai, informavimo veiksmai | Pranešimai, paskaitos, pamokos, diskusijos, debatai, konkursai, viktorinos, varžybos ir kiti vieši renginiai | | TV ir radijo laidos, video- ir audiosiužetai | Straipsniai, informaciniai pranešimai, publikacijos periodiniuose leidiniuose ir internete (unikaliais vienetais) | Stendai, plakatai, brošiūros, knygos, atmintinės, lankstinukai ir kiti leidiniai | | |
|
| renginių sk. | dalyvių sk. | unikalūs vienetai | tiražas | elektroninių leidinių sk. |
| 1.1. | **Mokinių visuomenės sveikatos priežiūros funkcija.** Sveikatos ugdymo ir mokymo renginiai, informavimo veiksmai, iš viso: | 1000 | 37749 | 0 | 326 | 282 | 5 | 221 |
| 1.1. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | 211 | 7547 | 0 | 84 | 52 | 5 | 221 |
| 1.2. | Sveika mityba ir nutukimo prevencija | 133 | 5247 | 0 | 56 | 63 | 0 | 0 |
| 1.3. | Fizinis aktyvumas | 106 | 7207 | 0 | 30 | 8 | 0 | 0 |
| 1.4. | Psichikos sveikata (smurto, savižudybių prevencija, streso kontrolė ir kt.) | 66 | 2665 | 0 | 38 | 37 | 0 | 0 |
| 1.5. | Aplinkos sveikata | 32 | 943 | 0 | 18 | 3 | 0 | 0 |
| 1.6. | Rūkymo, alkoholio ir narkotikų vartojimo prevencija | 83 | 2800 | 0 | 10 | 13 | 0 | 0 |
| 1.7. | Lytiškumo ugdymas, AIDS ir lytiškai plintančių ligų prevencija | 40 | 1846 | 0 | 10 | 6 | 0 | 0 |
| 1.8. | Tuberkuliozės profilaktika | 14 | 291 | 0 | 6 | 3 | 0 | 0 |
| 1.9. | Užkrečiamųjų ligų profilaktika, asmens higiena | 170 | 4609 | 0 | 20 | 38 | 0 | 0 |
| 1.10. | Ėduonies profilaktika ir burnos higiena | 53 | 1439 | 0 | 14 | 17 | 0 | 0 |
| 1.11. | Kraujotakos sistemos ligų profilaktika | 0 | 0 | 0 | 4 | 1 | 0 | 0 |
| 1.12. | Traumų ir nelaimingų atsitikimų prevencija | 46 | 1485 | 0 | 14 | 9 | 0 | 0 |
| 1.13. | Onkologinių ligų profilaktika | 25 | 559 | 0 | 1 | 2 | 0 | 0 |
| 1.14. | Kitos | 21 | 1111 | 0 | 21 | 30 | 0 | 0 |

**ANTRASIS SKIRSNIS**

**MOKINIŲ IR VISUOMENĖS SVEIKATOS PRIEŽIŪROS SPECIALISTŲ SKAIČIUS ROKIŠKIO RAJONO SAVIVALDYBĖJE**

**5 lentelė. Mokinių ir visuomenės sveikatos priežiūros specialistų skaičius.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Gyvenamoji vietovė | Mokyklų skaičius | Mokinių skaičius | | Visuomenės sveikatos priežiūros specialistų pareigybių skaičius | Visuomenės sveikatos priežiūros specialistų pasiskirstymas pagal užimtą pareigybę | | Visuomenės sveikatos priežiūros specialistų išsilavinimas (kvalifikacija) | |  |
|  | ugdomų pagal ikimokyklinio ir priešmokyklinio ugdymo programas | ugdomų pagal pradinio, pagrindinio, vidurinio ugdymo programas | 1 ir daugiau | iki 1 | visuomenės sveikatos specialistai | specialis-tai su įgytomis teisėmis |
| 1 | 2 | 3 | 4 | 5 | 6 | 7 | 8 | 7 | 8 |
| 1. | Miesto | 8 | 663 | 1686 | 3,75 | 3 | 0,75 | 0 | 7 |
| 2. | Kaimo | 14 | 348 | 1224 | 2,5 | 1 | 1,5 | 1 | 3 |
|  | Iš viso (1.+2.): | 22 | 1011 | 2810 | 6,25 | 4 | 2,25 | 1 | 10 |

**TREČIASIS SKIRSNIS**

**VISUOMENĖS SVEIKATOS PRIEŽIŪROS FUNKCIJOS: VISUOMENĖS SVEIKATOS STIPRINIMAS IR STEBĖSENA**

**VISUOMENĖS SVEIKATOS STEBĖSENA**

**Kuprinių svėrimo akcijos rezultatų aptarimas.** Biuro specialistės 2017 m. spalio ir lapkričio mėnesiais, vykdė akciją ,,Kiek sveria tavo kuprinė?“. Viso akcijoje dalyvavo 829 Rokiškio rajono mokiniai, iš 10 akcijoje dalyvavusių mokyklų. Lyties atžvilgiu, akcijoje dalyvavo panašus skaičius mergaičių ir berniukų (419 mergaičių ir 410 berniukų). Šios akcijos tikslas buvo įvertinti 1 − 6 klasių mokinių nešiojamų kuprinių svorį, kuprinės tipą ir kuprinės nešiojimo būdą. Mokyklos mokytojam ir vaikų tėveliams buvo išdalinti lankstukai, informuojantys apie kuprines ir vaiko svorio santykį. Kuprinių svėrimo ataskaita viešinama biuro internetinėje svetainėje www.rsveikata.lt.

**Mokinių sveikatos stebėsenos mokyklose vykdymas.** 2017 metais mokinių profilaktiniuose patikrinimuose dalyvavo darželinukai ir 1−12 klasių mokiniai. 2017 m. Rokiškio rajono savivaldybės ikimokyklinio ugdymo įstaigas lankė 826 vaikai: 413 mergaičių ir 413 berniukų (Kavoliškio mokykla-darželis, Kamajų ikimokyklinio ugdymo skyrius, Obelių lopšelis – darželis, Rokiškio mokykla–darželis ,,Ąžuoliukas“, Juodupės lopšelis – darželis, Kazliškio ikimokyklinio ir pradinio ugdymo skyrius, Rokiškio lopšelis – darželis ,,Pumpurėlis, ,,Varpelis“ ir ,,Nykštukas“) iš jų profilaktiškai sveikatą pasitikrino ir vaiko sveikatos pažymėjimus į ikimokyklinio ugdymo įstaigas pateikė visi vaikai, ir tai sudarė 100 proc. visų vaikų. Ataskaitos duomenys analizuojami ir saugomi (http://vssis.hi.lt/ ir biuro internetinėje svetainėje [www.rsveikata.lt](http://www.rsveikata.lt)).

**Rokiškio rajono savivaldybės maudyklų vandens ataskaita.** Rokiškio rajono savivaldybėje nuolat vykdoma maudimosi vietų vandens kokybės stebėsena 3 vandens telkiniuose (Sartų ežeras, Vyžuonos ežeras ir Rokiškio ežeras). 2017 m. maudimosi vietose paimtų mėginių, viršijančių maudimosi sezonu galiojančias mikrobiologinių parametrų normas nenustatyta, nei viename iš 3 ežerų. Maudyklų vandens tyrimai viešinami biuro internetinėje svetainėje www.rsveikata.lt, spaudoje „Gimtasis Rokiškis“, maudyklų informaciniuose stenduose, duomenys siunčiami į Sveikatos mokymų ir ligų prevencijos centrą.

**5-ų, 7-ų ir 9-ų klasių mokinių gyvensenos tyrimas.** 2017 metais visose Rokiškio rajono mokyklose vyko mokyklinio amžiaus vaikų gyvensenos tyrimas. Tiriamieji – visi 5, 7 ir 9 klasių mokiniai. Iš viso tyrime dalyvavo 60 savivaldybių, iš kurių buvo apklausti 38 633 mokiniai. Rokiškio r. savivaldybėje buvo apklausti 662 mokiniai (5 klasėje buvo 232 respondentų užpildytos anketos, 7 klasėje – 210, o 9 klasėje − 220). Higienos institutas atliks detalią mokyklinio amžiaus vaikų gyvensenos tyrimo duomenų analizę bei iki 2017 m. kovo 31 d. parengs leidinį, prieinamą Higienos instituto tinklalapyje adresu www.hi.lt/gyvensena. Taip pat tyrimų duomenys buvo naudojami Rokiškio rajono savivaldybės visuomenės sveikatos stebėsenos 2015 metų ataskaitoje.4

**Rokiškio rajono savivaldybės visuomenės sveikatos stebėsenos ataskaita.** Informacija apie savivaldybės gyventojų sveikatos būklę pateikta bus Rokiškio rajono savivaldybės tarybai 2018 m. balandžio 27 d.

**VISUOMENĖS SVEIKATOS STIPRINIMAS**

**6 lentelė. Visuomenės sveikatos stiprinimo renginiai, dalyvių skaičius, leidiniai.**

|  |  |  |
| --- | --- | --- |
| **Eil. Nr.** | **Funkcija, veikla** | **Pranešimai, paskaitos, pamokos, diskusijos, debatai, konkursai, viktorinos, varžybos ir kiti vieši renginiai** |
| 1.1. | Sveikatos sauga ir stiprinimas, bendrieji sveikos gyvensenos ir ligų prevencijos klausimai | Paskaitos/diskusijos: 9 renginiai, 297 dalyviai  33 straipsniai, 3 stendai. |
| 1.2. | Sveika mityba ir nutukimo prevencija | Paskaitos/diskusijos: 14 renginių, 297 dalyviai.  Atlikta 162 mėginiai gliukozės kiekiui kraujyje nustatyti.  22 straipsniai, 2 stenndai. |
| .3. | Fizinis aktyvumas | Makštos senjorams, šiaurietiškojo ėjimo mokymai, kardio treniruotės, pilateso užsiėmimai 49 renginiai, 820 dalyvių.  27 straipsniai, 3 stenai. |
| 1.4. | Psichikos sveikata (smurto, savižudybių prevencija, streso kontrolė ir kt.) | Paskaitos/diskusijos/konsultacijos ir praktikos: 11 renginių, 210 dalyvių.  9 straipsniai, 2 stendai. |
| 1.5. | Aplinkos sveikata | Gegužės – rugsėjo mėnesį pagal planą atlikti 84 vandens tyrimai Rokiškio miesto, Sartų ir Vyžuonos ežerų maudyklose dėl mikrobiologinio ir cheminio užterštumo.  10 renginių, 105 dalyviai.  8 straipsniai, 1 stendas. |
| 1.6. | Rūkymo, alkoholio ir narkotikų vartojimo prevencija | Paskaitos/diskusijos: 8 renginiai, 165 dalyviai.  13 straipsnių, 3stendai |
| 1.7. | Lytiškumo ugdymas, AIDS ir lytiškai plintančių ligų prevencija | Paskaitos/diskusijos: 6 renginiai, 39 dalyviai.  3 straipsniai, 2 stendai. |
| 1.8. | Tuberkuliozės profilaktika | Paskaitos/diskusijos: 6 renginiai, 79 dalyviai.  2 straipsniai, 2 stendai. |
| 1.9. | Užkrečiamųjų ligų profilaktika, asmens higiena | Paskaitos/diskusijos, praktiniai užsiėmimai: 7 renginiai, 130 dalyvių.  7 straipsniai, 2 stendai. |
| 1.10 | Ėduonies profilaktika ir burnos higiena | Mokymai/paskaitos: 5 renginiai, 81 dalyvis.  5 straipsniai, 2 stendai. |
| 1.11 | Kraujotakos sistemos ligų profilaktika | Vadovaudamiesi LR Sveikatos apsaugos ministro 2014 m. rugsėjo 22 d. įsakymu Nr. V-979 bendradarbiaujant su Rokiškio VšĮ PASPC buvo vykdoma širdies ir kraujagyslių ligų rizikos grupės asmenų sveikatos stiprinimo programa „Mano širdis – mano turtas“, kurios tikslas skatinti gyventojus rūpintis savo sveikata. Dalyvavimas programoje nemokamas ir savanoriškas, programos metu 29 dalyvių buvo supažindinami su širdies ir kraujagyslių ligų rizikos veiksniais, jų korekcijos ir prevencijos galimybėmis, sveikos mitybos reikšme, fizinio aktyvumo nauda žmogaus organizmui. Suorganizuoti mokymai.  Renginiai 10, dalyvių 120, pranešimų 9, stendai 2 |
| 1.12 | Traumų ir nelaimingų atsitikimų prevencija | Paskaitos/diskusijos: 4 renginiai, 85 dalyviai.  5 pranešimai, 2 stendai. |
| 1.13 | Onkologinių ligų profilaktika | Paskaitos/diskusijos: 7 renginiai, 105 dalyviai.  5 pranešimai, 2 stendai. |
| 1.14 | Kitos | Pravesta 10 užsiėmimų „Sveiko gyvenimo pradžia“ pagal planą nėščiosioms. Temos: „Natūralus maitinimas”, „Naujagimis ir kasdieniai jo poreikiai”, „Gimdymas – svarbiausias įvykis moters gyvenime”, „Kokį vandednį naudoja nėščiosios”, “Pogimdyvinis periodas” |

**IV SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOJI PROGRAMA**

Vykdyta 48 savivaldybės visuomenės sveikatos programos, kurioms buvo skelbiamas konkursas. Rokiškio rajono savivaldybės tarybos 2017 m. kovo 31 d. sprendimu Nr. TS-80 „Dėl Rokiškio rajono savivaldybės visuomenės sveikatos rėmimo specialiosios programos 2017 metų sąmatos patvirtinimo“.

**7 lentelė. Rokiškio rajono savivaldybės visuomenės sveikatos rėmimo specialiosios programos lėšos.**

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Savivaldybės visuomenės sveikatos programų sritys | Vykdytų savivaldybės visuomenės sveikatos programų skaičius | Vertinimo kriterijų skaičius | Skirta lėšų (Eur.) | | Panaudota lėšų  (Eur.) |
| įvykdyta |  | |  |
| 1. | Užkrečiamųjų ligų profilaktika ir kontrolė | 4 | 4 | 3440 | | 3440 |
| 2. | Alkoholio, tabako ir kitų psichoaktyvių medžiagų vartojimo prevencija | 3 | 3 | 1450 | | 1450 |
| 3. | Psichikos sveikatos stiprinimo, savižudybių ir smurto prevencija | 10 | 10 | 4610 | | 4610 |
| 4. | Vaikų ir jaunimo sveikatos išsaugojimas ir stiprinimas | 12 | 12 | 4200 | | 4200 |
| 5. | Sveikatos priežiūra mokyklose | 8 | 8 | 2800 | | 2800 |
| 6. | Gyventojų fizinio aktyvumo skatinimas | 3 | 3 | 300 | | 300 |
| 7. | Bendruomenės sveikatos stiprinimo, sveikatos mokymo, sveikatos žinių populiarinimo ir visuomenės sveikatos propaganda | 4 | 4 | 400 | | 400 |
| 8. | Gyvenamosios aplinkos sveikatinimas | 2 |  | 200 | | 200 |
| 9. | Prevencinė medicina | 1 | 1 | 2500 | | 2500 |
| 10. | Neįgaliųjų socialinė integracija | 1 | 1 | 100 | | 100 |
| Iš viso vykdyta programų 48 | | | | 20 000 | 20 000 | |

**8 lentelė. Bendruomenės sveikatos rėmimas visuomenės sveikatos rėmimo specialiosios programos įgyvendintos veiklos.**

|  |  |  |  |
| --- | --- | --- | --- |
| **Eil.**  **Nr.** | **Savivaldybės visuomenės sveikatos programų sritys** | **Savivaldybės bendruomenės tikslinių grupių apibūdinimas** | **Savivaldybės bendruomenės tikslinių grupių gautos naudos apibūdinimas** |
| 1 | 2 | 3 | 4 |
| 1. | Užkrečiamųjų ligų profilaktika ir kontrolė | Mažas pajamas gaunančios ir socialinės rizikos šeimos. | Buitinių kenkėjų naikinimas namuose. |
| 2. | Alkoholio, tabako ir kitų psichoaktyvių medžiagų vartojimo prevencija | Mokyklinio amžiaus vaikai, tėvai, pedagogai,  socialinės rizikos šeimos. | Rokiškio rajono švietimo įstaigose organizuotos paskaitos-diskusijos apie psichoaktyvių medžiagų poveikį sveikatai, apie rūkymo žalą. Rokiškio r. PK pareigūnai su mokiniais diskutavo apie psichoaktyviųjų medžiagų prekybą ir nusikalstamą veiklą. Bendruomenės nariams, tėvams išdalinti lankstinukai apie psichoaktyviųjų medžiagų poveikį sveikatai. Organizuotos stovyklos su policijos pareigūnais, užsiėmimai, mokymai psichoaktyvių medžiagų vartojimo prevencijai. Socialinės rizikos šeimoms vesti mokymai apie priklausomybių žalą, teiktos individualios konsultacijos apie galimus gydymo metodus |
| 3. | Psichikos sveikatos stiprinimo, savižudybių ir smurto prevencija | Pedagogai, moksleiviai, socialiniai darbuotojai, tėveliai, rajono bendruomenės, rajono gyventojai | Rengti mokymai vaikams, kurių metu buvo ugdomos bei stiprinamos socialinės bei emocinės kompetencijos, vesti mokymai savižudybių prevencijos tema. Rengti seminarai apie smurto ir patyčių prevenciją bei psichinės sveikatos stiprinimo tema mokyklų specialiesiems pedagogams, socialiniams pedagogams, klasių auklėtojams. Neformalaus švietimo pagalba buvo padedama atpažinti patyčias, smurtą, bei padėti saugiai suteikti pagalbą. Buvo informuojama, kur kreiptis pagalbos, iškilus problemoms, supažindinti apie Lietuvoje veikiančias Pagalbos linijos vaikams, pagalbos centrus. Teiktos individualios psichologo konsultacijos vaikui ir jo šeimai. Naudota muzikos, dailės terapija. |
| 4 | Vaikų ir jaunimo sveikatos išsaugojimas ir stiprinimas | Priešmokyklinio, ikimokyklinio amžiaus vaikai  Vaikai, jaunimas, bendruomenė | Vyko vaikų sveikos gyvensenos įgūdžių mokymas, sporto šventė, perteikta teorinė ir praktinė informacija apie fizinį aktyvumą, higieną, grūdinimą, mitybą. Įrengti „basakojų takeliai“ iš įvairių faktūrų medžiagų.  Socialinių įgūdžių ugdymas pamokų, pertraukų, laisvalaikio metu. Suteikta teorinių žinių ir praktinių įgūdžių kaip stiprinti sveikatą saugioje ir sveikoje aplinkoje. Organizuotos sporto šventės bendruomenėse, figūrinio vairavimo varžybos, turistiniai žygiai, mokinių vasaros poilsio - sveikatingumo stovyklos, kurių metu propaguotas aktyvus gyvenimo būdas, formuojant sveikos gyvensenos įgūdžius ir vertybines nuostatas, skatinančias atsispirti tabako ir psichiką veikiančių medžiagų. Organizuotos prevencinės viktorinos žalingų įpročių ir sveikos gyvensenos temomis. Vykdyti pozityvios tėvystės įgūdžių mokymai. |
| 5. | Sveikatos priežiūra mokyklose | Mokyklų visuomenės sveikatos priežiūros specialistai, mokyklinio amžiaus vaikai, pedagogai | Rajono mokyklose buvo organizuoti sveikatinimo renginiai, kuriuose dalyvavo 37749 moksleivių. |
| 6. | Gyventojų fizinio aktyvumo skatinimas | Bendruomenė (vaikai, jaunimas, suaugusieji) | Organizuoti sportiniai renginiai, grupiniai mankštų užsiėmimai, stovyklos, sveikiausių patiekalų konkursas, paskaitos, susitikimai su visuomenės sveikatos specialistais, skatinant sveiką gyvenseną, gilintos žinios apie žalingus įpročius, įtraukiant kuo daugiau bendruomenės narių. |
| 7. | Bendruomenės sveikatos stiprinimo, sveikatos mokymo, sveikatos žinių populiarinimo ir visuomenės sveikatos propaganda | Bendruomenių nariai | Bendruomenės narai įgijo teorinių žinių ir praktinių įgūdžių sveikatai stiprinti ir palaikyti. Kaimo bendruomenė vykdė švietėjišką veiklą kaip mažinti alkoholio, smurto paplitimą. Bendruomenės moterys rinko vaistažoles ir dalinosi patirtimi apie gydomąsias arbatas. Buvo organizuoti sportiniai renginiai, mankštos, konkursai, masažo terapija, susitikimai gilinant žinias apie žalingų įpročių žalą, psichinę sveikatą, įtraukiant kuo daugiau bendruomenės narių į sveikatinimo veiklą. |
| 8. | Prevencinė medicina | Rajono gyventojai, socialinės rizikos šeimos | Teiktos prieinamos ir kokybiškas asmens sveikatos priežiūros paslaugas asmenims, sergantiems priklausomybės ligomis. Gydymas nuo alkoholio ir rūkymo priklausomybių. Projekto metu buvo suteikta gydytojo psichiatro konsultacijos ir gydyta 50 žmonių, turinčių priklausomybių. |
| 9. | Neįgaliųjų socialinė integracija | Rajono neįgalieji | Supažindinta su ligų ir žalingų įpročių prevencijos galimybėmis. Organizuotos sportinės varžybos, meninės programos. Teoriniai ir praktikiniai užsiėmimai apie pirmos pagalbos suteikimą. |
| 10. | Pirmos pagalbos mokymai | Vaikai, jaunimas | Biuro specialistai apmokė moksleivius, kurių metu dalyviai sužinojo kaip esant būtinybei suteikti pirmąją pagalbą. |

**PIRMASIS SKIRSNIS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

(tūkst. Eur)

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinktų lėšų** |
| 1. | Savivaldybės biudžeto lėšos | 0,0 |
| 2. | Savivaldybės aplinkos apsaugos rėmimo specialiosios programos lėšos | 20,0 |
| 3. | Savanoriškos fizinių ir juridinių asmenų įmokos | 0,0 |
| 4. | Kitos lėšos | 0,0 |
| 5. | Lėšų likutis biudžetinių metų pradžioje | 12,5 |
| **Iš viso:** | | 32,5 |

**ANTRASIS SKIRSNIS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS ĮGYVENDINTOS PRIEMONĖS**

(tūkst. Eur.)

|  |  |  |  |  |
| --- | --- | --- | --- | --- |
| **Eil. Nr.** | **Programos/priemonės poveikio sritis** | **Vykdyti savivaldybės visuomenės sveikatos programų, priemonių skaičius** | **Skirta lėšų** | **Panaudota lėšų** |
| 1 | 2 | 3 | 4 | 5 |
| 1. Savivaldybės kompleksinės programos | | | | |
|  |  |  |  |  |
| 1. Savivaldybės strateginio veiklos plano priemonės | | | | |
| 2.1. | Alkoholio, tabako kitų psichoaktyvių medžiagų vartojimo prevencija | 2 | 3,5 | 3,5 |
| 2.2. | Užkrečiamųjų ligų prevencija ir kontrolė | 6 | 4,2 | 4,2 |
| 1.3. | Aplinkos sveikata (triukšmo prevencija, geriamojo vandens, maudyklų vandens stebėsena) | 0 | 0 | 0 |
| 2.4. | Burnos higiena ir sveikata | 8 | 0,9 | 0,9 |
| 2.5. | Sveikos mitybos skatinimas ir nutukimo prevencija | 12 | 2,7 | 2,7 |
| 2.6. | Fizinio aktyvumo skatinimas | 5 | 1,2 | 1,2 |
| 2.7. | Lytinė sveikata | 1 | 0,5 | 0,5 |
| 2.8. | Nelaimingų atsitikimų ir traumų (tarp jų pagalbos teikimo) prevencija | 1 | 0,1 | 0,1 |
| 2.9. | Psichikos sveikatos stiprinimo, savižudybių ir smurto prevencija | 13 | 6,9 | 6,9 |
| 2.10. | Visuomenės sveikatos stebėsena | 0 | 0 | 0 |
| 2.11. | Kitos sritys | 0 | 0 | 0 |
| 1. Bendruomenių vykdytų programų/ priemonių rėmimas | | | | |
| 3.1. | Alkoholio, tabako kitų psichoaktyvių medžiagų vartojimo prevencija | 0 | 0 | 0 |
| 3.2. | Užkrečiamųjų ligų prevencija ir kontrolė | 0 | 0 | 0 |
| 3.3. | Aplinkos sveikata (triukšmo prevencija, geriamojo vandens, maudyklų vandens stebėsena) | 0 | 0 | 0 |
| 3.4. | Burnos higiena ir sveikata | 0 | 0 | 0 |
| 3.5. | Sveikos mitybos skatinimas ir nutukimo prevencija | 0 | 0 | 0 |
| 3.6. | Fizinio aktyvumo skatinimas |  |  |  |
| 3.7. | Lytinė sveikata | 0 | 0 | 0 |
| 3.8. | Nelaimingų atsitikimų ir traumų (tarp jų pagalbos teikimo) prevencija | 0 | 0 | 0 |
| 3.9. | Psichikos sveikatos stiprinimo, savižudybių ir smurto prevencija | 0 | 0 | 0 |
| 3.10. | Visuomenės sveikatos stebėsena | 0 | 0 | 0 |
| 3.11. | Kitos sritys |  |  |  |
| 1. Kita | | | | |
|  |  | **Iš viso lėšų** | 20,0 | 20,0 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**DĖL PRITARIMO ROKIŠKIO RAJONO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2017 METŲ ATASAKAITAI**

**AIŠKINAMASIS RAŠTAS**

2018-04-28

**Parengto sprendimo projekto tikslai ir uždaviniai.** Pritarti Rokiškio rajono savivaldybės vykdomų visuomenės sveikatos priežiūros funkcijų įgyvendinimo 2017 m. ataskaitai. Ataskaita bus pateikta Lietuvos Respublikos sveikatos apsaugos ministerijai įstatymų nustatyta tvarka. Ataskaita teikiama raštu ir elektroninėje laikmenoje.

**Šiuo metu esantis teisinis reglamentavimas.** Rokiškio rajono savivaldybės vykdomų visuomenės sveikatos priežiūros funkcijų įgyvendinimo 2017 metų ataskaita parengta, vadovaujantis Lietuvos Respublikos visuomenės sveikatos priežiūros įstatymo 6 straipsnio 5 dalimi, Lietuvos Respublikos Vyriausybės 2008 m. birželio 18 d. nutarimu Nr. 606 „Dėl savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos“ ir Lietuvos Respublikos sveikatos apsaugos ministro 2015 m. kovo 2 d. įsakymu Nr. V-292 ,,Dėl savivaldybės vykdomų visuomenės sveikatos priežiūros funkcijų įgyvendinimo ataskaitos formos patvirtinimo“ pakeitimo.

**Sprendimo projekto esmė.** Rokiškio rajono savivaldybės vykdomų visuomenės sveikatos priežiūros funkcijų įgyvendinimo 2017 m. ataskaitoje trumpai aptariami vidiniai, išoriniai veiksniai, turėję įtakos visuomenės sveikatos priežiūros veiklai. Pateikiama informacija apie gyventojų sveikatos būklę. Pateikiama informacija apie visuomeninių organizacijų dalyvavimą sveikatinimo veikloje, savivaldybės administracijos struktūrinių padalinių indėlį į visuomenės sveikatos priežiūros funkcijų įgyvendinimą savivaldybės teritorijoje. Pateikiama informacija apie praėjusiais metais rajone vykdytą vaikų ir jaunimo sveikatos priežiūros veiklą ir visuomenės sveikatos stebėsenos ir stiprinimo veiklą. Aptariami savivaldybės visuomenės sveikatos rėmimo specialiosios programos lėšos, įgyvendintos priemonės.

**Galimos pasekmės, priėmus siūlomą tarybos sprendimo projektą:**

**teigiamos –** ataskaita bus pateikta Lietuvos Respublikos sveikatos apsaugos ministerijai įstatymų nustatyta tvarka;

**neigiamų –** nėra.

**Kokia sprendimo nauda Rokiškio rajono gyventojams.** Pateikta ataskaita suteikia rajono gyventojams galimybę išsamiau susipažinti su rajono gyventojų sveikatos būkle, sužinoti apie visuomeninių organizacijų dalyvavimą sveikatinimo veikloje, apie vykdytas sveikatinimo programas, apie praėjusiais metais rajone vykdytą vaikų ir jaunimo sveikatos priežiūros veiklą. Susipažinę su ataskaita rajono gyventojai galės planuoti patys aktyviau įsitraukti į visuomenines organizacijas ir dalyvauti sveikatinimo veikloje.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Skyriaus vedėjas Vitalis Giedrikas